
Selam alejkum! Da li u toku ramazanskog posta mogu pred svojim mužem, u kući, da nosim kratku i prozirnu odjeću koju on voli? Inače, živim sa mužem i dva mala sina.


* 
* 
* 
* 
* 
* 
* 

 
Nošenje tijesne i prozirne odjeće pred mužem u toku posta

Što se tiče oblačenja kratke i prozirne odjeće u toku dana u kojem žena posti, to je u osnovi dozvoljena stvar. Dakle, kao što je to dozvoljeno ženi izvan ***[ramazana](https://pitajucene.com/search/ramaza/questions/ "Pretraži pitanja o ramazanu")***, isto tako je to dozvoljeno u danu kada posti. ***[Post](https://pitajucene.com/search/post/questions/ "Pretraži pitanja o postu")*** i odijevanje su dvije zasebne stvari koje nisu vezane nikakvim uzročno-posljedičnim vezama. Ispravnost posta nije uvjetovana pokrivanjem stidnih dijelova tijela kao što je to slučaj sa namazom, kao što nije uvjetovana pravnom čistoćom, abdestom i gusulom.


U pogledu vaših sinova, ako su oni u dobi u kojoj znaju razlikovati stidni dio tijela od onoga koji to nije, i upadljivo gledaju u stidne dijelove tijela, onda vam nije dozvoljeno da pred njima otkrivate avrete, ali ako nisu još dostigli tu dob, onda je to dozvoljeno. Djeci koja znaju razlikovati stidne djelove tijela od onih koji to nisu, pred njima je ženi dozvoljeno da otkrije ono što može da otkrije pred muškarcima koji su joj mahremi. A Allah najbolje zna!


Na pitanje odgovorio: prof. ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***  

Preuzeto sa stranice <http://www.n-um.com>


